İçsəm öldürərlər, içməsəm ölləm
Eşqin meyin bu nazlının əlindən 
İçsəm öldürərlər, içməsəm ölləm.
Səlvi sənubər tək incə belinden 
Qucsam öldürərlər, qucmasam ölləm.

Bilmənəm dünyada hədər işimi,
Yolunda qoymuşam qərib başımı.
Hesrətindən gözdən axan yaşımı 
Saçsam öldürərlər,saçmasam ölləm.

Yan yey bilirəm şirin canımdan 
Könlüm üzdüm hər dəm gülüstanımdan. 
Yaranlar, yar üçün xanimandan 
Keçsəm öldürərlər, keçməsəm ölləm.

Namus-arım cida oldu üzümdən 
Özüm utanıram aytqan sözümdən.
Şum rəqiblər görüb izimdən 
Qaçsam öldürərlər, qaçmasam ölləm.

Miskin Katibi ahi-fəğan eyləyib,
Sona şunqar kimi göldən ayrılıb,
Azan karvan kimi yoldan ayrılıb, 
Köçsəm öldürərlər, köçməsəm ölləm.
XIX əsrin şeirləri